আত্মহত্যা করলেন ‘অব তক ছপ্পন’ (২০০৪) সিনেমার চিত্রনাট্যকার রবিশঙ্কর অলোক। বুধবার রাতে মুম্বইয়ের আন্ধেরিতে নিজের ৭ তলা বাড়ি থেকে ঝাঁপ দেন তিনি। তার পরেই হাসপাতালেন নিয়ে যাওয়া হয় তাঁকে। সেখানে চিকিৎসকরা রবিশঙ্করকে মৃত বলে ঘোষণা করেন। 

এই বিষয়ে অন্যান্য খবর

প্রেমিকার সঙ্গে লাইভ চ্যাটে আত্মঘাতী কিশোর! বারুইপুরে চাঞ্চল্য, রইল ভিডিও
ফের মেট্রোয় আত্মহত্যা! বিপাকে যাত্রীরা, বন্ধ মেট্রো চলাচল


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, বুধবার রাতে আবাসনের নিরাপত্তারক্ষী ভারী কিছু একটা পড়ার শব্দ পান। তার পরেই তিনি রক্তাক্ত অবস্থায় রবিশঙ্করের দেহ দেখতে পান। সেই সময় বাড়িতে অন্য কেউ ছিল না বলে খবর।
জানা গিয়েছে, গত এক বছর ধরে কোনও কাজ করেননি রবিশঙ্কর। পাশাপাশি মানসিক অবসাদে ভুগছিলেন তিনি। মাঝে মধ্যে কাউন্সেলিংও করানো হত তাঁকে। তবে কী কারণে আত্মহত্যার চেষ্টা করলেন, তা এখনও স্পষ্ট নয়। ঘটনার তদন্ত শুরু করেছে পুলিশ।